Sabiedriskais transports Valmierā

Sabiedriskais transports Valmierā ir pasažieru pārvadāšanas pakalpojumi Valmierā, kurus veic Valmieras pašvaldības SIA VTU Valmiera.

Pasažieru pārvadājumi notiek 18 autobusu līnijās. Biļetes cena 2025. gadā ir 1 eiro, tā ir derīga vienam braucienam vienā maršrutā. Bez maksas pilsētas maršrutu autobusos tiek pārvadāti pirmsskolas vecuma bērni, bāreņi, Valmieras novada skolēni un pensionāri, kā arī I un II grupas invalīdi.

Vidēji viena pasažiera pārvadājuma reisa pašizmaksa ir 1,89 eiro. 2022. gadā Valmieras sabiedriskajā transportā tika pārvadāti 919 tūkstoši pasažieru, no tiem 228 tūkstoši pensionāru un 236 tūkstoši skolēnu.

Pirmie deviņi jaunie Solaris Urbino 12 elektriskie dīzeļa hibrīdautobusi tika piegādāti 2020. gada nogalē. Tie bija pirmie jaunie autobusi Valmieras sabiedriskā transporta tīklā - visi iepriekšējie autobusi bija iegādāti lietoti. Autobusu iegādes projekta kopējās izmaksas bija 2,8 miljoni eiro, no kā 1,9 miljonus eiro bija Kohēzijas fonda finansējums. 2021. gada izskaņā tika piegādāts arī desmitais Solaris hibrīdautobuss. 2022. gadā mazāk lietotajos maršrutos pasažieru pārvadājumos sāka izmantot divus mikroautobusus. 2023. gada augustā tika piegādāti divi Solaris Urbino 12 elektroautobusi. To iegādes izmaksas bija 550 tūkstoši eiro, no kā 85% sedza Kohēzijas fonda finansējums.

2023. gada 23. un 24. septembrī Eiropas mobilitātes nedēļas ietvaros Valmierā tika testēts ar ūdeņradi darbināms autobuss. Autobuss kursēja 6. maršrutā, brauciens tajā bija bez maksas. Testa mērķis bija izmēģināt ūdeņraža autobusu Valmieras apstākļos, kā informēt sabiedrību par ūdeņraža enerģiju kā nākotnes enerģiju sabiedriskajā transportā.

 Autobusu maršruti 
 Nr. Maršruts Piezīmes 1 Kocēni — Slimnīca — Vanagi 3 Kocēni — Slimnīca — Brīvības iela 4 Purva iela — Kārliena — VSŠ 5 Valmiermuiža 1 — Brīvības iela — Stacija — Mūrmuiža 6 Kocēni — Slimnīca — Stacija 7 Valmiermuiža 1 — Brīvības iela — Kino — Stacija 8 Kocēni — Slimnīca — VSŠ9Valmiermuiža 1 — Brīvības iela — Kino — VSŠ10Vanagi — Valmiermuiža 1 — Brīvības iela — Kino — Stacija12Purva iela — Centrs — Brīvības iela — Purva ielaDarba dienās kursē no 01.09. — 31.0513Kocēni — Bitīte — Stacija14Valmermuiža 1 — Brīvības iela — Kino — Kārliena — Stacija15Kocēni — Purva iela — CentrsKursē no 01.09. — 31.0516 (neregulāri)Valmiermuiža 1 — Brīvības iela — Centrs — Slimnīca — KocēniKursē tikai kapu svētkos, pēc atsevišķa rīkojuma17Kocēni — Byko Lat — Bitīte — Stacija18Valmiermuiža 2 — Brīvības iela — Kino — Stacija

 Autobusu modeļi 

 Ekspluatācijā esošie autobusu modeļi 
RažotājsModelisEkspluatācijā noDaudzumsSolarisUrbino IV 12 hybrid2020; 202110Urbino IV 12 electric20232Mercedes BenzSprinter20223

 Ekspluatācijā bijušie autobusu modeļi 
RažotājsModelisEkspluatācijaDaudzumsMercedes BenzO530 Citaro2015 — 20209Volvo8700LE2006 , 2008 — 20202

 Atsauces 

Kategorija:Sabiedriskais transports Latvijā
Kategorija:Valmiera